Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA seadusandja ähvardab toetuse tühistamisega ÜRO-le,
kui viimane peaks üritama haarata juhtohje
Iisraeli-palestiinlaste rahuprotsessis.
EL välispoliitikajuht kordas üleskutset Iisraelile ja palestiinlastele
taaskäivitada rahukõnelused,
kuna olemasolev olukord pole jätkusuutlik.
USA ei kavatse pikendada pärast 30. juunit kõnelusi
Iraani tuumaprogrammi kärpiva lepinguni jõudmiseks.
Kui USA ootab senaator Lindsay Grahami teadet
võitlusse asumisest vabariiklaste presidendikandidaadiks saamiseks,
külastas ta Iisraeli, et toetada juudiriiki
ja kinnitada suhteid uue Iisraeli valitsusega.
Graham juhib hangete allkomisjoni,
mis vastutab ka USA rahastuse eest ÜRO-le.
Ta hoiatas ÜROd, et kui see peaks üritama haarata juhtohje
Iisraeli-palestiinlaste rahuprotsessis,
lõpetab ta USA rahastuse ÜRO-le,
mis moodustab ca 25 % organisatsiooni eelarvest.
Grahami sõnul ei luba Washington
Prantsusmaal ega teistel riikidel rahuprotsessi üle võtta
ja ÜRO Julgeolekunõukogu abil selle tingimusi dikteerida.
Pressikonverentsil pärast kohtumist peaminister Netanyahuga
lubas USA seadusandja juhtida "jõulist vastulööki" riikide vastu,
kes esitavad Rahvusvahelises Kohtus süüdistusi Iisraeli sõdurite vastu
ja hoiatas, et sellistel käikudel on tagajärjed.
EL välispoliitikajuht Mogherini
kordas üleskutset Iisraelile ja palestiinlastele
taaskäivitada rahukõnelused,
kuna olemasolev olukord pole jätkusuutlik.
Mogherini sõnul ei usu ta status quo võimalusse ja hoiatas,
et kui ei tehta positiivseid samme, on sel negatiivsed tagajärjed.
EL välispoliitikajuht lisas, et rahvusvahelisel kogukonnal
koos Iisraeli ja palestiinlastega on poliitiline huvi ja moraalne kohus
teha võimalikult palju koostööd poliitilise horisondi taastamiseks,
ilma milleta ei piisaks ka konkreetsetest sammudest,
mida tehakse kohaliku rahva elu parandamiseks.
Tuumakõnelustest Iraaniga -
Teheraniga tuumakõnelusi pidavasse P5+1 kuuluva Prantsusmaa sõnul
on väga raske Iraaniga tuumalepinguni jõuda,
kui tuumainspektoritel ei lubata sõjaväeobjekte kontrollida.
Kohtusin eile IAEA peadirektoriga
ja arutasime muuhulgas ka seda teemat.
Ta ütles, et on väga raske ette kujutada lepingut,
kui pole võimalust sõjaväerajatisi inspekteerida.
Ja see on Prantsusmaa seisukoht.
Iraani ülemjuht ajatolla Khamenei
välistas rahvusvaheliste inspektsioonide võimaluse
Iraani sõjaväeobjektidel või ligipääsu tuumateadlastele
mis tahes tuumaleppe raames.
Tema eelmise nädala märkusi kordasid hiljem ka Iraani armeejuhid.
ÜRO Rahvusvaheline Aatomienergia Agentuur IAEA
on püüdnud uurida Lääne väiteid
nagu töötaks Iraan tuumarelva loomise kallal.
Iraan väidab oma tuumaprogrammi rahumeelseks
ja teeb väidetavalt koostööd IAEAga kahtluste hajutamiseks.
Pärast teateid,
kus Iraani vanemläbirääkija asevälisminister Araqchi ütles,
et kõnelusi võidakse pärast 30. juunit pikendada,
teatas USA, et ei kaalu kõneluste pikendamist
Iraaniga tuumaleppele jõudmiseks.
Kas USA oleks valmis, nagu Lausanne'is,
tähtaega pärast 30. juunit pikendama?
Me ei kaalu pikendamist pärast 30. juunit.
Oleme P5+1s ühel meelel,
et püüame jõuda lõpliku lepinguni juuni lõpuks.
USA Välisministeeriumi esindaja sõnul usub USA, et P5+1
(USA, Venemaa, Hiina, Prantsusmaa, Inglismaa ja Saksamaa)
suudab koostöös Teheraniga jõuda eesmärgini
ja tähtajaks lepingu sõlmida.
USA välisminister Kerry tahab laupäeval Genfi sõita
kohtumisele oma Iraani kolleegi välisminister Zarifiga,
et pidada enne tähtaega veel üks kõnelustevoor.
Iisraeli põhjanaabri juurde - Vaatamata Süüria sõjale
on sealne Latakia sadam teatanud tegevuse kasvust.
Latakia rahvusvahelise konteineriterminali tegevjuht ütles,
et mullu töödeldi rohkem kaupa kui eelnenud aastal.
2104. a kasvas toodang võrreldes 2013. aastaga 30%.
Põhjus võib olla selles,
et leiti uusi teid blokaadi murdmiseks
ja hakati importima kaupu meie sõprusriikidest.
Ta ei täpsustanud, milliseid riike mõtles, kuid mainis Hiinat.
Sadam olevat 2014. a toonud riigile sisse
ca 26,5 mln USD
ja võttis 2015. a I poolaastal vastu üle 88 000 konteineri.
Kaubaliiklus sadamas kasvas,
kui kindlustati sadamat pealinnaga ühendanud maantee
ja suleti Nasibi piiripunkt Jordaaniaga,
mille vallutas al-Qaedaga seotud Nusra Rinne.
Nasibi piiripunkti sulgemine mõjutas liiklust.
Rahvas ei saanud seda enam kasutada.
Nii hakati kaupu saama ja saatma siit sadamast.
Kuid seni on see kasvatanud liiklust vaid 7-8 % võrra.
Mõned firmad on sõlminud ekspordilepingud, kuid nagu öeldud,
see pole veel suur kasv.
See on piiripunktiga võrreldes väike juurdekasv.
Venemaa paigutas Latakiasse väidetavalt sõjalaevad ja väed,
et heidutada islamirühmitusi sadamat ründamast.
Rahvusvaheliste sanktsioonide tõttu
peab Damaskus põhikaupade osas toetuma peamiselt ärile Jordaaniaga.
ÜRO andmeil on sõjas hukkunud üle 200 000 inimese
ja neli miljonit on põgenenud.
Iisraelis valitseb kuumalaine.
Jeruusalemmas jõudsid soojakraadid 40ni ja Tel Avivis 43ni.
Lõuna-Iisraelis Eilatis registreeriti isegi 45 kraadi kuuma.
Esimest korda pärast 1970. aastaid registreeriti mais kaks kuumalainet.
Jeruusalemma Piibliloomaaia karud ja elevandid
jahutasid end jääkülma arbuusi ja jäätunud juurviljakuubikutega
ning lapsed mängisid purskkaevudes, kust avanes vaade vanalinnale.
Kui näeme kuumuses piinlevat looma,
avame uksed, kuna ruumides on jahedam,
või teeme neile jäätist või jääpulki külmutatud asjadest,
nagu puuviljad ja juurviljad, ja viskame need vette.
Nad paistavad selle üle rõõmustavat, tunnevad jahedust ja naudivad seda.
Sergei oli sõbraga ainus loomaaeda külastanud turist.
Ukrainas on praegu ehk 22-23 kraadi.
Iisraelis 40-42. Meie jaoks liiga kuum.
Tel Avivis suundusid iisraellased ja turistid randadesse jahtuma.
Vees on mõnus, kuid linnas liiga kuum.
Kuum on. Higistan pidevalt. Paks ameeriklane olen.
See on brutaalne. Hüppan pidevalt vette ja välja.
Kogu riigis on puhkenud juhuslikke põlenguid,
mis on kahjustanud elamuid.
Viga pole seni keegi saanud.
Äärmuslik kuumus peaks taanduma täna õhtul,
temperatuur langeb hooaja tavalisest allapoole
ning Kesk- ja Põhja-Iisraelis oodatakse vihmasadu.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri